Държавен вестник, бр. 102, 2014 г., стр. 43

БРОЙ  102	
Д Ъ Р Ж А В Е Н  В Е С Т Н И К 	
СТР.  43  
МИНИСТЕРСТВА 
И ДРУГИ ВЕДОМСТВА
МИНИСТЕРСТВО
НА ОБРАЗОВАНИЕТО 
И НАУКАТА
СПОГОДБА 
между правителството на Република България 
и правителството на Федерална република 
Германия за Немското училище София
(Одобрена с Решение № 748 от 15 октомври 
2010 г. на Министерския съвет. В сила от 
7 ноември 2014 г.)
Правителството на Република България 
и правителството на Федерална република 
Германия, по-нататък наричани „Договарящи 
се страни“,
водени от убеждението, че по-доброто по­
знаване съответно на другия език и култура 
може да даде сред двата народа ценен принос 
за по-нататъшното укрепване на културните 
отношения между двете държави,
с желанието чрез Немското училище 
София да дадат принос за задълбочаване 
на културните отношения между Република 
България и Федерална република Германия, 
както и за взаимното опознаване на истори­
ята и културата,
с желанието да уредят статута на Немското 
училище София, се споразумяха за следното:
Член 1
Цел на Спогодбата
Целта на тази Спогодба е определянето 
на правните основи, на правния статут и 
на организационната структура на Немско­
то училище София, наричано по-нататък 
„Училище“. С тази Спогодба правителството 
на Република България дава на Училището 
статут на юридическо лице по българското 
законодателство.
Член 2
Учредител на Училището
(1) Учредител на Училището е „Сдружението 
на родителите от немско-българското училище 
за среща на културите София“, наричано по-
нататък „учредител“, който действа въз основа 
на разпоредбите на българското законодател­
ство. Сдружението е регистрирано с решение 
на Софийски градски съд от 22 април 2008 г. 
в Централния регистър за юридически лица 
с нестопанска цел под № 20080602020.
(2) Компетенциите и начинът на работата 
на учредителя се уреждат в устава му.
Член 3
Обучение, структура и образователни 
документи
(1)	Училището обхваща процеса на образо­
вание в класовете 1 – 12 на училищните 
форми на германската общообразователна 
училищна система. В рамките на Спо­
годбата Училището може да предлага и 
предучилищно обучение за деца от три- до 
шестгодишна възраст.
(2)	Работата на Училището се урежда от 
училищен правилник.
(3)	След успешното завършване на дванайсет 
учебни години обучението в Училището 
ще завършва с полагане на германския 
общ зрелостен изпит.
(4)	Издаденото от Училището германско общо 
зрелостно свидетелство удостоверява за­
вършено средно образование и съответно 
на даденото национално законодателство 
дава право на участие в процедурата за 
започване на следване във висше учебно; 
заведение във Федерална република Гер­
мания, както и в Република България. 
Продължаването на обучението и образо­
ванието в Република България въз основа 
на издадените от Училището Удостовере­
ние за завършен клас и Свидетелство за 
завършено основно образование става по 
реда на българското законодателство. При 
завършване на последния гимназиален 
клас желаещите ученици могат да поло­
жат държавни зрелостни изпити по реда 
на българското законодателство.
(5)	Обучението на немски език се извършва на 
базата на германски учебни планове и гер­
мански стандарти за съответните учебни 
предмети. Българоезичните ученици могат 
да изучават предметите „Български език и 
литература“, „История и цивилизация“ и 
„География и икономика“ (задължително 
в частта от тях, отнасяща се до историята 
и географията на България) на български 
език по адаптирани и педагогически до­
пустими български учебни програми и 
стандарти за съответния учебен предмет. 
По отношение на тези учебни предмети 
при смяна на училището не е необходимо 
полагане на приравнителен изпит.
(6)	Министерството на образованието и на­
уката на Република България определя 
служител от администрацията на минис­
терството, който отговаря за координаци­
ята между Министерството и Училището.
Член 4 
Прием на ученици
Условията и редът за приемане на ученици 
се определят с Правилника на Училището 
по чл. 3, ал. 2, а организацията по приема 
се осъществява от директора на Училището.